Körfuknattleiksfólkið Hrund Skúladóttir og Jón Axel Guðmundsson voru í dag útnefnd íþróttafólk Grindavíkur árið 2019 , við hátíðlega athöfn í Gjánni . Hrund Skúladóttir er lykilleikmaður með meistaraflokki kvenna í körfuknattleik . Á árinu átti hún stóran þátt í því að koma liðinu upp í Domiosdeildina auk þess að vera lykilleikmaður með unglingaflokki . Hrund lék á árinu með U20 ára landsliði Íslands í Kosovó . Jón Axel Guðmundsson spilar með Davidson háskólanum í Bandaríkjunum og er á sínu síðasta ári þar . Hann gaf á árinu kost á sér í nýliðaval NBA og var boðið á æfingar með Sacramento Kings og Utah Jazz . Jón Axel lék með íslenska landsliðinu á árinu og fékk mikið lof fyrir leik sinn . Nafnið hans er á á The Naismith Trophy Top 50 watch list sem er mjög mikill heiður . Þrjár efstu í kjöri á íþróttakonu ársins 1 . Hrund Skúladóttir , körfuknattleikur 83 stig 2 . Sylvía Sól Magnúsdóttir , hestaíþróttir 65 stig 3 . Guðný Eva Birgisdóttir , knattspyrna 50 stig Þrír efstu í kjöri á íþróttamanni ársins 1 . Jón Axel Guðmundsson , körfuknattleikur 77 stig 2 . Matthías Örn Friðriksson , pílukast 72 stig 3 . Jóhann Dagur Bjarnason , hjólreiðar 25 stig Tilnefningar til íþróttamanns Grindavíkur 2019 Jóhann Dagur Bjarnason , hjólreiðar Jón Axel Guðmundsson , körfuknattleikur Jón Ásgeir Helgason , hestaíþróttir Jón Júlíus Karlsson , golf Marínó Axel Helgason , knattspyrna Matthías Örn Friðriksson , pílukast Róbert Örn Latkowski , judó